sagorsarker/bangla-wikipedia huggingface dataset:
ক্যারল শানাহান

ক্যারল অ্যান শানাহান (জন্ম ডিসেম্বর ১৯৫৭) একজন ইংরেজ ব্যবসায়ী এবং পোর্ট ভ্যাল ফুটবল ক্লাবের ক্লাব চেয়ারপারসন।
২০১৫ সালে তিনি প্রথম পোর্ট ভ্যাল কেনার চেষ্টা করেন এবং ২০১৭ সালের মে মাসে ১.২৫ মিলিয়ন পাউণ্ডের প্রস্তাব করেন, কিন্তু তা প্রত্যাখ্যান করা হয়েছিল। তিনি এবং কেভিন শেষ পর্যন্ত কয়েক মাস আলোচনার পর মে ২০১৯ সালে নর্মান স্মার্থওয়েটকে £৫ মিলিয়নেরও বেশি দামে কিনেছিলেন। কেভিন ২০২০ সালের জানুয়ারিতে একমাত্র চেয়ার হিসাবে ক্যারল ছেড়ে যাওয়ার আগে পর্যন্ত তিনি এবং কেভিন ক্লাবের কো-চেয়ার ছিলেন। পরের মাসে 'এগেইনস্ট লীগ ৩' এর প্রেসার গ্রুপ দ্বারা পরিচালিত একটি জরিপে তিনি ইংলিশ ফুটবলের চতুর্থ সেরা মালিক হিসাবে ভোট পেয়েছিলেন।
কোভিড-১৯ মহামারি চলাকালীন স্টোক-অন-ট্রেন্ট সম্প্রদায়ের জন্য পরিষেবার জন্য ২০২০ সালের জন্মদিনের সম্মানে শানাহানকে অর্ডার অফ দ্য ব্রিটিশ এম্পায়ার (ওবিই) অফিসার নিযুক্ত করা হয়েছিল। তিনি ২০২১ সালের জানুয়ারীতে ক্লাব ম্যানেজার জন অ্যাস্কিকে বরখাস্ত করেছিলেন, কেননা দুই মাস ধরে হেরে যাওয়ার পরে দলটি প্লে-অফ স্থান থেকে টেবিলের ১৭তম স্থানে নেমে গিয়েছিল। পরের মাসে তিনি ডেভিড ফ্লিটক্রফটকে ক্লাবের প্রথম ফুটবল ডিরেক্টর হিসেবে নিযুক্ত করেন এবং নতুন ম্যানেজারিয়াল অ্যাপয়েন্টমেন্ট ড্যারেল ক্লার্কের সাথে কাজ করেন - ক্লার্ককে সই করানোর জন্য ক্লাব ওয়ালসালকে তিনি একটি ক্ষতিপূরণ ফি প্রদান করেন। ২০২১ সালের মে মাসে তাকে কিলি বিশ্ববিদ্যালয় দ্বারা সম্মানসূচক ডিগ্রি দেওয়া হয়েছিল এবং তিন মাস পরে ইএফএল ট্রাস্ট বোর্ডের সদস্য হিসাবে নামাঙ্কন দেওয়া হয়েছিল। ২০২২ সালের এপ্রিল মাসে "দ্য উইমেন অফ দ্য ইয়ার লাঞ্চিয়ন অ্যাণ্ড অ্যাওয়ার্ডস"-এ তাকে বছরের সেরা কমিউনিটি নায়িকা হিসাবে অ্যাখ্যা দেওয়া হয়েছিল। ফাইনালে ম্যানসফিল্ড টাউনের বিপক্ষে ৩-০ ব্যবধানে জয়ের মাধ্যমে তারা প্রমোশন নিশ্চিত করেন। সেই মাসের শেষের দিকে ড্যারেল ক্লার্ককেও বরখাস্ত করা হয় এবং তার সহকারী অ্যান্ডি ক্রসবিকে ক্লাবের নতুন ম্যানেজার হিসেবে নিযুক্ত করা হয়। ক্রসবিকে ২০২৪-এর ৫ ফেব্রুয়ারী বরখাস্ত করা হয়েছিল। ফ্যানেরা ফ্লিটক্রফটের প্রতি বিদ্বেষী হয়ে উঠলে, শানাহান ক্লাবের ওয়েবসাইটে একটি দীর্ঘ খোলা চিঠি প্রকাশ করেন, তিনি ফ্লিটক্রফট এবং পোর্ট ভ্যালের ফুটবল ডিরেক্টর হিসেবে তার অর্জনকে সমর্থন করে এটি লিখেছিলেন। ড্যারেন মুরকে সাড়ে পাঁচ বছরের চুক্তিতে ক্লাবের নতুন ম্যানেজার হিসেবে নিয়োগ দেওয়া হয়েছিল। মুর বলেছিলেন "এটি ক্লাবের দীর্ঘমেয়াদী দৃষ্টিভঙ্গির একটি প্রমাণ"।
সামারস্ল্যাম (২০১৩)

সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত ষট্‌বিংশ অনুষ্ঠান ছিল। এই অনুষ্ঠানটি ২০১৩ সালের ১৮ই আগস্ট তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্ট্যাপলস সেন্টারে অনুষ্ঠিত হয়েছে।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে র‍্যান্ডি অরটন ডাব্লিউডাব্লিউই চ্যাম্পিয়নশিপ ম্যাচে ড্যানিয়েল ব্রায়ানকে পরাজিত করেছে। অন্যান্য শীর্ষস্থানীয় ম্যাচে, আলবের্তো দেল রিও ডাব্লিউডাব্লিউই ওয়ার্ল্ড হেভিয়েট চ্যাম্পিয়নশিপের জন্য আয়োজিত একক ম্যাচে ক্রিস্টিয়ানকে এবং ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে রব ভ্যান ড্যাম ডিন অ্যামব্রোজকে ডিস্কোয়ালিফিকেশনের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।
২০১৩ সালের এই অনুষ্ঠানটি সামারস্ল্যাম কালানুক্রমিকের ষট্‌বিংশ অনুষ্ঠান ছিল, যা ১৮ই আগস্ট তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্ট্যাপলস সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।
প্যাট্রিসিয়া রায়ান ম্যাডসন

প্যাট্রিসিয়া রায়ান ম্যাডসন একজন আমেরিকান অভিনেত্রী, লেখক এবং শিক্ষাবিদ। তিনি স্ট্যানফোর্ড ইউনিভার্সিটির নাটকের একজন বরিষ্ঠ এমেরিটা প্রভাষক। তিনি "ইমপ্রোভ উইজডম: ডোন্ট প্রিপেয়ার, জাস্ট শো আপ", বইটি লিখেছেন, যা ২০০৫ সালে প্রকাশিত হয়েছিল।
ম্যাডসন ১৯৬৯ সালে ওহিওর গ্রানভিলের ডেনিসন ইউনিভার্সিটিতে নাটকের সহকারী অধ্যাপক হিসেবে তার বিশ্ববিদ্যালয় শিক্ষকতা জীবন শুরু করেন।
১৯৭৭ সালে স্ট্যানফোর্ড ইউনিভার্সিটি তাকে স্নাতক অ্যাক্টিং প্রোগ্রামে নেতৃত্ব দেওয়ার প্রস্তাব দেয়। তিনি ১৯৯১ সালে স্ট্যানফোর্ড ইমপ্রোভাইজার প্রতিষ্ঠা করেন এবং বিশ্ববিদ্যালয়ে অধ্যয়নের জন্য একটি একাডেমিক প্রোগ্রাম চালু করেন। ১৯৯৮ সালে তিনি স্নাতক শিক্ষায় অসামান্য উদ্ভাবনের জন্য লয়েড ডব্লিউ ডিঙ্কেলস্পিল পুরস্কার জিতেছিলেন।
১৯৭৭ থেকে ২০০৫ সাল পর্যন্ত স্ট্যানফোর্ড ইউনিভার্সিটির আন্ডারগ্রাজুয়েট শিক্ষাদানে তিনি নিয়োজিত ছিলেন। তিনি একজন স্ট্যানফোর্ড ইউনিভার্সিটি এমেরিটা এবং স্ট্যানফোর্ডের কন্টিনিউয়িং স্টাডিজ প্রোগ্রামের মাধ্যমে প্রাপ্তবয়স্কদের জন্য প্রারম্ভিক এবং উন্নত-স্তরের ইমপ্রোভাইজেশন কোর্স শেখান। তিনি স্ট্যানফোর্ড ইমপ্রোভ সামার স্টক (১৯৯৩ এবং ১৯৯৪) এর প্রতিষ্ঠাতা পরিচালকও ছিলেন, যেখানে কিথ জনস্টোন অতিথি হিসাবে উপস্থিত ছিলেন।
ম্যাডসন ব্যবসা এবং জনহিতকর এবং শিক্ষামূলক গোষ্ঠীগুলির জন্যও পরামর্শ করেছেন। তিনি স্ট্যানফোর্ড ফ্যাকাল্টির একটি জোট "দ্য ক্রিয়েটিভিটি ইনিশিয়েটিভ" প্রতিষ্ঠা করেন যারা বিশ্বাস করেন সৃজনশীলতা শেখানো যেতে পারে। ডগলাস সোই এর মতো আর্থিক পরামর্শদাতা এবং ড্যানিয়েল পিঙ্ক এর মতো সর্বাধিক বিক্রিত লেখক ম্যাডসনের কাজ উল্লেখ করেছেন। তিনি গুগল এ আলোচনায় একজন বিশিষ্ট বক্তা ছিলেন।
টপ-রেটেড পডকাস্ট, বিজনেস মাইন্ডস কফি চ্যাটে ম্যাডসন একবার অতিথি ছিলেন। পর্বটি ৯ নভেম্বর ২০২৩ এ প্রকাশিত হয়েছিল।
বিসিজিএস বলেশ্বর

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) বলেশ্বর বাংলাদেশ কোস্ট গার্ডের একটি বলেশ্বর-শ্রেণীর হারবার প্যাট্রোল বোট। এটি ডেসটিনি শিপবিল্ডিং অ্যান্ড ইঞ্জিনিয়ারিং, মালয়েশিয়া এর কারিগরি ও প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড দ্বারা নির্মিত হয়। নৌযানটি সামুদ্রিক এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এনহ্যান্সমেন্ট অব অপারেশনাল ক্যাপাবিলিটি অব বাংলাদেশ কোস্ট গার্ড শীর্ষক প্রকল্পের আওতায় ৬টি হারবার প্যাট্রোল বোট নির্মাণের জন্য ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড এর সাথে চুক্তি স্বাক্ষরিত হয়। এরই ধারাবাহিকতায়, বিসিজিএস বলেশ্বর নৌযানটি নির্মাণ করা হয় এবং ১৫ মার্চ, ২০১৫ সালে কোস্ট গার্ডের বহরে সংযোজিত হয়। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরণ করে নৌযানটি নির্মাণ করা হয়।
বাংলাদেশের উপকূলীয় এলাকাগুলো এ দেশের অর্থনীতিতে গুরুত্বপূর্ণ ভূমিকা পালন করে। জলদস্যুতা, চোরাচালান, মাদক চোরাচালান এবং সামুদ্রিক দূষণ রোধের মাধ্যমে দেশের উপকূলীয় অঞ্চলের অর্থনৈতিক কর্মকাণ্ড রক্ষায় বাংলাদেশ কোস্ট গার্ড গুরুত্বপূর্ণ ভূমিকা পালন করে। নির্মিত এইচপিবি নৌযানটি এই ভূমিকাসমূহ সম্পাদন করতে কার্যকর হবে৷ নৌযানটির কার্যকরী সমুদ্র-রক্ষণ ক্ষমতা থাকার পাশাপাশি উপকূল এবং সৈকতের কাছাকাছি অগভীর জলে কাজ করার সক্ষমতা রয়েছে। এছাড়াও, নৌযানটি উপকূলীয় অঞ্চলে গুরুতর প্রাকৃতিক দুর্যোগের সময় ত্রাণ ও উদ্ধার অভিযান পরিচালনায় সহায়তা করতে সক্ষম।
বিসিজিএস বলেশ্বর নৌযানটির দৈর্ঘ্য , প্রস্হ , গভীরতা এবং ওজন ২৫ টন।
নৌযানটিতে প্রচালনশক্তি হিসেবে রয়েছে: 
নৌযানটির সর্বোচ্চ গতিবেগ ঘন্টায় । এছাড়াও নৌযানটি ১৪ জন (৩ জন ক্রু, ১১ জন যাত্রী) সদস্য নিয়ে একনাগাড়ে ৭ দিন সি স্টেট-৪ মাত্রায় বিস্তীর্ণ সমুদ্র এলাকা জুড়ে অভিযান পরিচালনা করতে পারে এবং সি স্টেট-৬ মাত্রা অবধি টিকে থাকতে সক্ষম। সেন্সর এবং কার্যপদ্ধতি হিসেবে রয়েছে:
জাহাজটির কর্মকর্তা এবং নাবিকদের জন্য রয়েছে:
প্রতিটি কেবিন রান্না, খাবার এবং বিনোদনের জন্য উপযুক্ত আসবাবপত্র এবং জিনিসপত্র সহ সজ্জিত।
বিসিজিএস বলেশ্বর নৌযানটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
সামারস্ল্যাম (২০১৪)

সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত সপ্তবিংশ অনুষ্ঠান ছিল। এই অনুষ্ঠানটি ২০১৪ সালের ১৭ই আগস্ট তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্ট্যাপলস সেন্টারে অনুষ্ঠিত হয়েছে।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রক লেজনার ডাব্লিউডাব্লিউই ওয়ার্ল্ড হেভিয়েট চ্যাম্পিয়নশিপ ম্যাচে জন সিনাকে পরাজিত করেছে। অন্যান্য শীর্ষস্থানীয় ম্যাচে, রোমান রেইন্স একক ম্যাচে র‍্যান্ডি অরটনকে এবং ডাব্লিউডাব্লিউই আন্তঃমহাদেশীয় চ্যাম্পিয়নশিপ ম্যাচে ডলফ জিগলার দ্য মিজকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।
২০১৪ সালের এই অনুষ্ঠানটি সামারস্ল্যাম কালানুক্রমিকের সপ্তবিংশ অনুষ্ঠান ছিল, যা ১৭ই আগস্ট তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্ট্যাপলস সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
সামারস্ল্যাম (২০১৬)

সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত ঊনত্রিংশ অনুষ্ঠান ছিল। এই অনুষ্ঠানটি ২০১৬ সালের ২১শে আগস্ট তারিখে মার্কিন যুক্তরাষ্ট্রের নিউ ইয়র্কের ব্রুকলিনের বার্কলেস সেন্টারে অনুষ্ঠিত হয়েছে।
প্রাক-প্রদর্শনে তিনটিসহ মূল অনুষ্ঠান মিলিয়ে সর্বমোট বারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রক লেজনার একক ম্যাচে র‍্যান্ডি অরটনকে পরাজিত করেছে। অন্যান্য শীর্ষস্থানীয় ম্যাচে, ফিন ব্যালর ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত একক ম্যাচে সেথ রলিন্সকে এবং ডাব্লিউডাব্লিউই চ্যাম্পিয়নশিপ ম্যাচে ডিন অ্যামব্রোজ ডলফ জিগলারকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।
২০১৬ সালের এই অনুষ্ঠানটি সামারস্ল্যাম কালানুক্রমিকের ঊনত্রিংশ অনুষ্ঠান ছিল, যা ২১শে আগস্ট তারিখে মার্কিন যুক্তরাষ্ট্রের নিউ ইয়র্কের ব্রুকলিনের বার্কলেস সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
সামারস্ল্যাম (২০২১)

সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত চতুর্ত্রিংশ অনুষ্ঠান ছিল। এই অনুষ্ঠানটি ২০২১ সালের ২১শে আগস্ট তারিখে মার্কিন যুক্তরাষ্ট্রের নেভাডার প্যারাডাইসের অ্যালেজায়ান্ট স্টেডিয়ামে অনুষ্ঠিত হয়েছে।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট এগারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে জন সিনাকে পরাজিত করেছে। অন্যান্য শীর্ষস্থানীয় ম্যাচে, শার্লট ফ্লেয়ার ডাব্লিউডাব্লিউই র নারী চ্যাম্পিয়নশিপের জন্য আয়োজিত ট্রিপল থ্রেট ম্যাচে নিকি এ.এস.এইচ. ও রিয়া রিপলিকে এবং একক ম্যাচে এজ সেথ রলিন্সকে সাবমিশনের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।
২০২১ সালের এই অনুষ্ঠানটি সামারস্ল্যাম কালানুক্রমিকের চতুর্ত্রিংশ অনুষ্ঠান ছিল, যা ২১শে আগস্ট তারিখে মার্কিন যুক্তরাষ্ট্রের নেভাডার প্যারাডাইসের অ্যালেজায়ান্ট স্টেডিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
সামারস্ল্যাম (২০২২)

সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত পঞ্চত্রিংশ অনুষ্ঠান ছিল। এই অনুষ্ঠানটি ২০২২ সালের ৩০শে জুলাই তারিখে মার্কিন যুক্তরাষ্ট্রের টেনেসির ন্যাশভিলের নিসান স্টেডিয়ামে অনুষ্ঠিত হয়েছে।
এই অনুষ্ঠানে সর্বমোট আটটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ব্রক লেজনারকে পরাজিত করেছে। অন্যান্য শীর্ষস্থানীয় ম্যাচে, দি উসোস আনডিস্পিউটেড ডাব্লিউডাব্লিউই ট্যাগ টিম চ্যাম্পিয়নশিপের জন্য আয়োজিত ট্যাগ টিম ম্যাচে দ্য স্ট্রিট প্রফিটসকে এবং ডাব্লিউডাব্লিউই র নারী চ্যাম্পিয়নশিপ ম্যাচে বিয়াঙ্কা বেলেয়ার বেকি লিঞ্চকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুলাই মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।
২০২২ সালের এই অনুষ্ঠানটি সামারস্ল্যাম কালানুক্রমিকের পঞ্চত্রিংশ অনুষ্ঠান ছিল, যা ৩০শে জুলাই তারিখে মার্কিন যুক্তরাষ্ট্রের টেনেসির ন্যাশভিলের নিসান স্টেডিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
আমেদি বড় মসজিদ

আমেদি বড় মসজিদ ইরাকের কুর্দিস্তানের আমেদি শহরে অবস্থিত একটি ঐতিহাসিক মসজিদ। এটি ১১৭৭ সালে আব্বাসীয় যুগে প্রতিষ্ঠা করা হয়েছিলো। এছাড়া মসজিদটি বেশ কয়েকবার সংস্কার করা হয়েছিলো।
মসজিদের ৩০ মিটার (৯৮ ফুট) উঁচু ঐতিহাসিক মিনারটি ১৫ শতকে সুলতান হুসেন আল-ওয়ালির শাসনামলে নির্মিত হয়েছিল। মিনারটিতে সর্পিল সিঁড়ি রয়েছে যা একদম উপরে গিয়ে পৌঁছেছে। মিনারটিকে মসুল শহরের আল-নুরির বড় মসজিদের মিনারের সাথে তুলনা করা হয়। কারণ মিনারটি আল-নুরির বড় মসজিদের মিনারের সাথে বিভিন্ন দিক দিয়ে মিল রয়েছে। অষ্টাদশ শতাব্দীতে, মিনারের গম্বুজটি একটি অভিযানের সময় ক্ষতিগ্রস্থ হয়েছিল এবং পরবর্তীতে এটি আবার সংস্কার করা হয়েছিলো। ১৯৬১ সালে ইরাকি সরকারের বিমান হামলার কারণে মিনারের উপরের অংশ ক্ষতিগ্রস্ত হয়েছিলো। পরে পাথর ব্যবহার করে এটি আবার পুনর্গঠন করা হয়েছিলো।
মসজিদে হারেম রয়েছে এবং আস্তর, কাদা ও পাথর দিয়ে নির্মিত বেশ কয়েকটি গম্বুজ রয়েছে। হারেম দুটি বিভাগে বিভক্ত, একটি উপরের অংশ যা সুলতান হুসাইন দ্বারা নির্মিত এবং অন্যটি নীচের অংশ যা মহিলাদের জন্য নামাজের কক্ষ হিসেবে ব্যবহৃত হয়ে থাকে। মসজিদটির আয়তন ২,০০০ বর্গমিটার (২২,০০০ বর্গফুট) এবং এতে ৩০০ জন মুসল্লি নামাজ আদায় করতে পারে।
মসজিদটিতে একটি ঐতিহাসিক মাদ্রাসা রয়েছে যা একসময় শহরের সবচেয়ে বড় শিক্ষা প্রতিষ্ঠান ছিলো। তখন মাদ্রাসায় ফিকহ ও আরবি ভাষাসহ বিভিন্ন ধর্মীয় দিক সম্পর্কে শিখানো হতো। সুলতান হুসাইন মসজিদটি সংস্কার করেন। মসজিদের দক্ষিণে গম্বুজ সহ একটি মসজিদ ও একটি গ্রন্থাগার রয়েছে, যেখানে ফিকহ সম্পর্কিত কাজগুলি সংরক্ষণ করা হয়েছে।
ইন্দ্রনাথ নন্দী

ইন্দ্রনাথ নন্দী,ভারতীয় উপমহাদেশের ব্রিটিশ বিরোধী স্বাধীনতা আন্দোলনের এবং অগ্নিযুগের একজন বাঙালি বিপ্লবী ছিলেন।
ইন্ডিয়ান আর্মি মেডিক্যাল সার্ভিসের লেফটেন্যান্ট শচীনচন্দ্র নন্দীর পুত্র ইন্দ্রনাথ নন্দী (১৮৮৫ - ?) কলকাতায় জন্মগ্রহণ করেন; এর বাইরে তাঁর প্রাথমিক জীবন ও শিক্ষা সম্পর্কে কিছুই জানা যায় না; যদিও তিনি প্রেসিডেন্সি কলেজে শেষ করেছিলেন।
১৯০৫ সালে রবীন্দ্রনাথ ঠাকুরের গানের সুরে বঙ্গভঙ্গের বিরোধিতা করে যখন রাজপথে নেমে আসে বাঙালিরা; ইন্দ্রনাথও সেই পথ অনুসরণ করলেন; এবং কলকাতায় নিবারণ ভট্টাচার্য প্রতিষ্ঠিত যুগান্তরের পূর্বসূরী আত্মোন্নতি সমিতিতে যোগ দেন। স্বদেশী আদর্শে অনুপ্রাণিত হয়ে ইন্দ্রনাথ তাঁর বন্ধুদের মিলে বয়কট আন্দোলনের সময় দেশীয় পণ্য বিক্রির জন্য ছাত্রভান্ডার (ছাত্র স্টোর) প্রতিষ্ঠা করেন।
বিপ্লবী ভূপেন্দ্রনাথ দত্ত লিখেছেন কীভাবে ইন্দ্রনাথ ও তাঁর বন্ধুরা বিহারে ব্রিটিশ শাসন থেকে জাতীয়তাবাদ ও মুক্তির ধারণা প্রচারের চেষ্টা করেছিলেন, রাতে জাদুর লণ্ঠন ব্যবহার করে গ্রামে সভা করে ভিড় টানতেন।ঢাকার অদূরে জামালপুরে সাম্প্রদায়িক সংঘর্ষ হলে তারা তা থামাতে সেখানে যায়; কিন্তু তাদের পুলিশ হেফাজতে নেওয়া হয়।
কলকাতায় ফিরে ইন্দ্রনাথকে আলিপুর বোমা মামলায় গ্রেফতার করে যাবজ্জীবন কারাদণ্ড দেওয়া হয়; কিন্তু পরে হাইকোর্ট থেকে মুক্তি দেওয়া হয়। বাড়িতে বোমা বানাতে গিয়ে তার একটি হাত নষ্ট হয়ে যায়; প্রতিবেশীরা বিষয়টি পুলিশের কাছে প্রকাশ করেননি।
আরবিস হিরসুতা

আরবিস হিরসুতা, (বৈজ্ঞানিক নাম: "Arabis hirsuta") হেয়ারি রক-ক্রেস নামে পরিচিত, ব্রাসিকেসি পরিবারের একটি সপুষ্পক উদ্ভিদ। পূর্ববর্তী উত্তর আমেরিকার কাজগুলোতে, এই প্রজাতিটিকে ইউরোপ, এশিয়া এবং উত্তর আমেরিকার উত্তরার্ধেকের উদ্ভিদ অন্তর্ভুক্ত করার জন্য বিস্তৃতভাবে সংজ্ঞায়িত করা হয়েছে, কিন্তু এখন প্রায়শই ইউরোপে সীমাবদ্ধ একটি সংকীর্ণ উপগোষ্ঠীর মধ্যে সীমাবদ্ধ।
"আরবিস হিরসুতা" প্রায় ৭৫ সেন্টিমিটার (৩০ ইঞ্চি) পর্যন্ত উচ্চতায় বৃদ্ধি পায় এবং সাধারণত ফুলের দীর্ঘ স্পাইক সহ শাখাবিহীন হয়। নীচের পাতাগুলো একটি রোসেট গঠন করে, ডাঁটাবিহীন উপরের পাতাগুলো কান্ডকে আঁকড়ে ধরে। সাদা পাপড়িগুলো সেপালের চেয়ে দ্বিগুণ লম্বা, ফুল ফোটে জুন-আগস্ট মাসে। ফলগুলো নলাকার এবং কাণ্ডের কাছাকাছি চাপা থাকে এবং সামান্য ডানাযুক্ত বীজগুলো লালচে বাদামী হয়। এটি চুলের বৈশিষ্ট্য, যা শক্ত এবং কাঁটাযুক্ত। প্রজাতিটি চক ঢাল, টিলা, হেজব্যাঙ্ক, দেয়াল এবং পাথরে বৃদ্ধি পায়।
২০২১ সালের হিসাবে যুক্তরাজ্যে এর সংরক্ষণের অবস্থা "সর্বনিম্ন উদ্বেগের"।
সয়ূজ ১২

সয়ূজ ১২ (, ইউনিয়ন ১২) হলো একটি মনুষ্যবাহী সোভিয়েত ইউনিয়নের মহাকাশ ভ্রমণ কার্যক্রম। এটি ১৯৭৩ সালের সেপ্টেম্বরে উৎক্ষেপণ করা হয়। এর দুইজন মহাকাশ ভ্রমণকারী ছিলেন ভেসিলি লাজারেভ ও ওলেগ গ্রিগোরিভিচ মাকারভ।
সয়ূজ ১৩

সয়ূজ ১৩ (, ইউনিয়ন ১৩) হলো সোভিয়েত ইউনিয়নের একটি মনুষ্যবাহী মহাকাশ ভ্রমণ কার্যক্রম। এটি ১৯৭৩ সালের ডিসেম্বরে উৎক্ষেপণ করা হয়। এর দুই মহাকাশ ভ্রমণকারী হলেন পিটর ক্লিমুক ও ভেলেন্টিন লিবিডেভ।
বীরেন্দ্র সেন

বীরেন্দ্রচন্দ্র সেন, ভারতীয় উপমহাদেশের ব্রিটিশ বিরোধী স্বাধীনতা আন্দোলনের এবং অগ্নিযুগের একজন বাঙালি বিপ্লবী ছিলেন। তিনি সিক্রেট সোসাইটির সদস্য ছিলেন। 
বীরেন্দ্রর জন্ম শিলংয়ে। তাঁর পিতার নাম কৈলাস চন্দ্র সেন এবং আলিপুর বোমা মামলায় গ্রেফতারের সময় তিনি কলেজ ছাত্র ছিলেন। তাকে ৭ বছরের সশ্রম কারাদণ্ডে দণ্ডিত করা হয় এবং ১৯১৪ সালে তাকে দেশে ফিরিয়ে আনা হয়। এর এক বছর পর ১৯১৫ সালে তিনি মুক্তি পেলেও ৪ বছর অন্তরীণ ছিলেন। 
১৯৪২ সালে আবার 'ভারত ছাড়ো' আন্দোলনে গ্রেফতার হয়ে ১০ মাস কারাভোগ করেন। পন্ডিচেরির অরবিন্দ আশ্রমে শেষ নিঃশ্বাস ত্যাগ করেন তিনি। হেমচন্দ্র সেন ও শহীদ সুশীল সেন ছিলেন তাঁর ভাই।
কিরিপ চলিহা

কিরিপ চলিহা (জন্ম ১ নভেম্বর ১৯৫৫) ভারতের চতুর্দশ লোকসভার সদস্য। তিনি দশম লোকসভায় আসামের গুয়াহাটি লোকসভা কেন্দ্রর প্রতিনিধিত্ব করেন এবং ভারতীয় জাতীয় কংগ্রেস (আইএনসি) রাজনৈতিক দলের সদস্য। তিনি আসামের শিবসাগর থেকে এসেছেন।
প্রবীণ চন্দ্র শর্মা

প্রবীণ চন্দ্র শর্মা একজন ভারতীয় রাজনীতিবিদ। তিনি অসম গণ পরিষদের সদস্য হিসাবে ১৯৯৬ সালের ভারতীয় সাধারণ নির্বাচনে আসামের গৌহাটি থেকে ভারতের সংসদের নিম্নকক্ষ লোকসভায় নির্বাচিত হন।
নিষ্কাশন অববাহিকা

নিষ্কাশন অববাহিকা হল ভূমির একটি এলাকা যেখানে সমস্ত প্রবাহিত পৃষ্ঠের জল একটি একক বিন্দুতে একত্রিত হয়, যেমন একটি নদীর মুখ, বা জলরাশিতে প্রবাহিত হয়, যেমন একটি হ্রদ বা মহাসাগর। একটি অববাহিকা পার্শ্ববর্তী অববাহিকা থেকে একটি ঘের দ্বারা পৃথক করা হয়, "ড্রেনেজ বিভাজন", উঁচু বৈশিষ্ট্যের উত্তরাধিকার দ্বারা গঠিত, যেমন শৈলশিরা এবং পাহাড়। একটি বেসিনে ছোট ছোট অববাহিকা থাকতে পারে যা নদীর সঙ্গমে মিলিত হয়ে একটি শ্রেণীবদ্ধ প্যাটার্ন তৈরি করে।
নিষ্কাশন বেসিনের অন্যান্য পদ হল ক্যাচমেন্ট এলাকা, ক্যাচমেন্ট অববাহিকা, নিষ্কাশন এলাকা, নদী অববাহিকা, জলের অববাহিকা, এবং ইমপ্লুভিয়াম । উত্তর আমেরিকায়, এগুলোকে সাধারণত ওয়াটারশেড বলা হয়, যদিও অন্যান্য ইংরেজি-ভাষী জায়গায়, "ওয়াটারশেড" শুধুমাত্র তার আসল অর্থে ব্যবহৃত হয়, যেটি একটি নিষ্কাশন বিভাজন।
একটি নিষ্কাশন অববাহিকার সীমানা জলাবদ্ধতার বর্ণনা দ্বারা নির্ধারিত হয়, যা পরিবেশগত প্রকৌশল এবং বিজ্ঞানের একটি সাধারণ কাজ। 
একটি বদ্ধ নিকাশী অববাহিকায়, বা এন্ডোরিক বেসিন, সমুদ্রে প্রবাহিত হওয়ার পরিবর্তে, জল অববাহিকার অভ্যন্তরের দিকে একত্রিত হয়, যা সিঙ্ক নামে পরিচিত, যা স্থায়ী হ্রদ, শুকনো হ্রদ বা এমন একটি বিন্দু হতে পারে যেখানে পৃষ্ঠের জল ভূগর্ভস্থ হারিয়ে যায়।
নিষ্কাশন অববাহিকাগুলো একই রকম তবে হাইড্রোলজিক ইউনিট কোডের সাথে অভিন্ন নয়, যেগুলি ড্রেনেজ এলাকাগুলোকে চিত্রিত করা হয়েছে যাতে একটি বহু-স্তরের শ্রেণীবদ্ধ নিষ্কাশন ব্যবস্থায় বাসা বাঁধে। হাইড্রোলজিক ইউনিটগুলোকে একাধিক খাঁড়ি, আউটলেট বা সিঙ্কের অনুমতি দেওয়ার জন্য সংজ্ঞায়িত করা হয়। কঠোর অর্থে, সমস্ত নিষ্কাশন অববাহিকা জলবিদ্যুত একক কিন্তু সমস্ত জলবিদ্যুত একক নিষ্কাশন অববাহিকা নয়।
ভুবনেশ্বর কলিতা

ভুবনেশ্বর কলিতা (জন্ম ১ এপ্রিল ১৯৫১) হলেন একজন ভারতীয় সমাজকর্মী, রাজনীতিবিদ এবং ভারতীয় জনতা পার্টির একজন সদস্য যিনি ২০২০ সাল থেকে আসাম থেকে রাজ্যসভার সদস্য হিসেবে ২০১৪ থেকে ২০১৯, ২০০৮ থেকে ২০১৪, ১৯৯০ থেকে ১৯৯৬ থেকে ১৯৯০ সাল পর্যন্ত কাজ করছেন। তিনি ১৯৯৮ থেকে ১৯৯৯ সাল পর্যন্ত লোকসভার সদস্য ছিলেন। এর আগে তিনি ভারতীয় জাতীয় কংগ্রেসের সদস্য ছিলেন। তিনি ২০০১ থেকে ২০০৬ সাল পর্যন্ত রাঙ্গিয়া থেকে আসামের বিধায়ক এবং ২০০২ থেকে ২০০৪ সাল পর্যন্ত আসাম সরকারের একজন মন্ত্রী এবং ২০০৪ থেকে ২০১৪ সাল পর্যন্ত আসাম প্রদেশ কংগ্রেস কমিটির সভাপতি ছিলেন।
তিনি গৌহাটি বিশ্ববিদ্যালয় থেকে ১৯৭৪ সালে আর্টসে মাস্টার্স এবং ১৯৭৮ সালে এলএলবি সম্পন্ন করেন। এর আগে তিনি ১৯৭১ সালে কটন কলেজ, গুয়াহাটি থেকে বিএ অধ্যয়ন করেন এবং ১৯৬৭ সালে রাঙ্গিয়া হাই স্কুল থেকে ম্যাট্রিকুলেশন করেন।
লুবার্টের দুর্গ

লুটস্ক দুর্গ ( ) বা স্থানীয়ভাবে লিউবার্টস ক্যাসেল হলো ১৪ শতকের মাঝামাঝি তৈরি একটি দুর্গ। এটি উত্তর-পশ্চিম ইউক্রেনের স্টাইর নদীর ধারে অবস্থিত। দুর্গটি "উচ্চ দুর্গ" নামেও পরিচিত। ১৪ শতকের মাঝামাঝি এই দুর্গটিতে মানুষের বসবস শুরু হয়েছিল বলে মনে করা হয়। রাজা গেডিমিনাসের পুত্র লিউবারটাস (লুবার্ট) এই দুর্গটি নির্মাণ করেন। তিনি ছিলেন ইউনাইটেড গ্যালিসিয়া-ভোলহিনিয়ার শেষ শাসক। এটি ইউক্রেনের লুটস্ক শহরের সবচেয়ে পরিচিত বিশিষ্ট একটি স্থান। ১৪ শতকে জারটোরিস্কি পরিবার দ্বারা নির্মিত "লোয়ার ক্যাসেল" নামে এই শহরের আরেকটি দুর্গ এখন ধ্বংসস্তূপ।
১০৭৫ সালের প্রথম দিকে লুচেস্কের কিভান শহরে একটি কাঠের প্রাচীর ছিল। বোলেস্লাউস দ্য বোল্ড এটিকে ছয় মাসের জন্য অবরোধ করে রেখেছিল। ১১৪৯ সালে ছয় সপ্তাহের অবরোধের পর ইউরি ডলগোরুকি লুটস্ক অধিকার করতে ব্যর্থ হন। ১২৫৫ সালে খান জোচির নাতি কুরেমসা লুটস্কের দেয়ালে আঘাত হানে।
স্টাইর নদীর উপরে অবস্থিত বর্তমান দুর্গটির বেশিরভাগ অংশ ১৩৪০-এর দশকে নির্মিত হয়। যদিও পূর্ববর্তী দেয়ালের কিছু অংশ সেইসময় ব্যবহার করা হয়। পরবর্তীকালে এই দুর্গটি ক্যাসিমির দ্য গ্রেট (১৩৪৯), জোগাইলা (১৪৩১) এবং সিগিসমন্ড কেস্টুটাইটিস (১৪৩৬) সহ অসংখ্য ক্ষমতাবানদের দ্বারা আক্রমণকে রুখে দেয়। এই দুর্গে ১৪২৯ সালের লুটস্ক সম্মেলন অনুষ্ঠিত হয়। এই সম্মেলনে সম্রাট সিগিসমন্ড, মস্কোর দ্বিতীয় ভাসিলি, জোগাইলা, ভিটাউটাস দ্য গ্রেট এবং ওয়ালাচিয়ার ভোইভোড উপস্থিত ছিলেন।
ভিটাউটাসের দীর্ঘ শাসনকালে লুটস্ক দুর্গকে কামান এবং গোলাগুলির থেকে রক্ষা করার জন্য আরও সুরক্ষিত করা হয়। প্রধান প্রবেশদ্বার এখন যেটি ইট দিয়ে তৈরি সেটি পশ্চিম দিক থেকে এবং বাইরের পরিখার উপর একটি সেতু সংলগ্ন ছিল। তিনটি প্রধান স্তম্ভ যার নাম এখন "লুবার্ট", "সুবিত্রীগাইলা" (উভয় স্তম্ভই লিথুয়ানিয়ান রাজকুমারদের পরে) এবং "বিশপ" এগুলি ১৬ এবং ১৭ শতকের মধ্যে নির্মিত হয়েছিল।
পূর্বে দুর্গের প্রাচীর সেন্ট জনস্ ক্যাথেড্রাল, গ্র্যান্ড ডিউকদের একটি প্রাসাদ এবং একটি এপিস্কোপাল প্রাসাদ দিয়ে ঘেরা ছিল। এই ভবনগুলির মধ্যে শুধুমাত্র বিশপদের নিওক্লাসিক্যাল প্রাসাদটি এখনও ইতিহাসের সাক্ষী হয়ে দাঁড়িয়ে আছে।
১৯৪১ সালের ২ জুলাই লুটস্ক দুর্গের প্রাচীরের মধ্যে ১,১৬০ ইহুদিকে হত্যা করা হয়। দুর্গে এই নারকীয় হত্যাকাণ্ডের পর এর স্মরণার্থে কোন স্মৃতিস্তম্ভ তৈরি হয়নি।
বিজয়া চক্রবর্তী

বিজয়া চক্রবর্তী (জন্ম ৭ অক্টোবর ১৯৩৯), ভারতীয় জনতা পার্টির একজন ভারতীয় রাজনীতিবিদ। তিনি ২০০৮ থেকে ২০১৯ এবং ১৯৯৯ থেকে ২০০৪ পর্যন্ত গৌহাটি থেকে লোকসভার সদস্য হিসাবে দায়িত্ব পালন করেছিলেন। তিনি ১৯৯৯ থেকে ২০০৪ সাল পর্যন্ত কেন্দ্রীয় জলসম্পদ প্রতিমন্ত্রী ছিলেন। তিনি অসম গণ পরিষদের সদস্য হিসাবে ১৯৮৬ থেকে ১৯৯২ সাল পর্যন্ত রাজ্যসভার সদস্য ছিলেন। তিনি ছিলেন ভারতীয় জনতা পার্টির প্রথম সদস্যদের একজন। তিনি ২০২১ সালে ভারতের চতুর্থ সর্বোচ্চ বেসামরিক পুরস্কার পদ্মশ্রীতে ভূষিত হন।
বিজয়া তার রাজনৈতিক জীবন শুরু করেন জনতা পার্টিতে। তিনি পরবর্তীকালে আঞ্চলিক আসাম গণ পরিষদে যোগদান করেন এবং ১৯৮৬ থেকে ১৯৯২ সাল পর্যন্ত রাজ্যসভায় দায়িত্ব পালন করেন। রাজ্যসভায় তার কার্যকালের পরে, তিনি ভারতীয় জনতা পার্টিতে যোগ দেন।
তিনি ত্রয়োদশ লোকসভায় গুয়াহাটির প্রতিনিধিত্ব করেছিলেন। তিনি ১৯৯৯ সালে প্রথমবারের মতো বিজেপির হয়ে এই আসনে জয়ী হন। অটল বিহারী বাজপেয়ীর প্রধানমন্ত্রীত্বে তিনি কেন্দ্রীয় জলসম্পদ প্রতিমন্ত্রী হিসাবে দায়িত্ব পালন করেছিলেন। ২০০৪ সালে, বিজেপি তার জায়গায় গায়ক ভূপেন হাজারিকাকে প্রার্থী করার সিদ্ধান্ত নেয়, যার ফলে বিজেপি দলীয় কর্মীদের ব্যাপক প্রতিবাদ হয়। নির্বাচনে হেরে যান হাজারিকা। বিজেপি তার ভুল বুঝতে পেরে ২০০৯ সালের লোকসভা নির্বাচনে বিজয়াকে গৌহাটি আসন থেকে পুনরায় মনোনয়ন দেয়। ফলস্বরূপ তিনি আবার বিজেপির প্রতিনিধিত্ব করে ২০০৯ এবং ২০১৪ সালে আসনটি জিতেছিলেন।
চক্রবর্তী আসামের যোরহাট জেলার বালিগাঁও গ্রামে ১৯৩৯ সালের ৭ অক্টোবর বি কে ঠাকুর এবং মুখ্যদা ঠাকুরের ঘরে জন্মগ্রহণ করেন। ইংরেজি ভাষায় স্নাতকোত্তর, তিনি গুয়াহাটি বিশ্ববিদ্যালয় এবং বেনারস হিন্দু বিশ্ববিদ্যালয় থেকে তার শিক্ষা লাভ করেন। তিনি ১ জুন ১৯৬৫ সালে জিতেন চক্রবর্তীকে বিয়ে করেন, যার সাথে তার একটি ছেলে এবং একটি মেয়ে রয়েছে। তার মেয়ে সুমন হরিপ্রিয়া ২০১৬ সালে আসাম বিধানসভা নির্বাচনে হাজো বিধানসভা কেন্দ্র থেকে নির্বাচিত হয়েছিলেন।
তার ছেলে রণজিৎ চক্রবর্তী ২০১৭ সালের মে মাসে ৪৯ বছর বয়সে মারা যান।
নারীর কমনওয়েলথ

নারীর কমনওয়েলথ (এছাড়াও বেল্টন পবিত্রতাবাদীরা এবং পবিত্রতার ভগিনীরা) হল মহিলাদের একটি ভূমি-ভিত্তিক জনগোষ্ঠী, যেটি টেক্সাসের বেল্টনে প্রথম প্রতিষ্ঠিত হয়েছিল। এটি ১৮৭০-এর দশকের শেষের দিকে থেকে ১৮৮০-এর দশকের গোড়ার দিকে মার্থা ম্যাকহোয়ার্টার এবং তাঁর "মহিলাদের বাইবেল অধ্যয়ন গোষ্ঠী"র দ্বারা প্রতিষ্ঠিত হয়েছিল। এই কমনওয়েলথ প্রতিষ্ঠিত হয়েছিল এমন জমিতে, যা পাওয়া গিয়েছিল উত্তরাধিকারসূত্রে, যখন মহিলাদের স্বামীরা মারা যায় বা বাড়ি ছেড়ে চলে যায়।
জনগোষ্ঠীর বাসিন্দারা ছিলেন নারী এবং তাঁদের ওপর নির্ভরশীল সন্তানেরা; অনেক নারী অত্যাচারী বাড়ি ছেড়ে পালিয়ে সম্প্রদায়ে যোগ দিয়েছিলেন। এক সময়ে, এখানে ৪২ থেকে ৫০ জন মহিলা সদস্য ছিলেন, অন্তত একজন আফ্রিকান আমেরিকান মহিলা ছিলেন যিনি আগে একজন দাস ছিলেন বলে মনে করা হয়।
ভগিনীরা প্রথম তরঙ্গের নারীবাদী মতাদর্শ গ্রহণ করেছিলেন এবং নারীদের জন্য আধ্যাত্মিক, অর্থনৈতিক এবং সামাজিক সমতা চেয়েছিলেন। সেই লক্ষ্যে, তাঁরা ব্রহ্মচর্য পালন করেছিলেন, যাতে বিষমকামী মিলনের ফলে আধ্যাত্মিক অবক্ষয়, শিশু ও সন্তান লালন-পালনের নিপীড়নমূলক চাহিদা এবং পুরুষের সহিংসতা থেকে নারীদের মুক্ত করা যায়। ১৮৮০-এর দশকে, বেল্টনের নাগরিকরা পৃথক হওয়া এবং বিবাহবিচ্ছেদের হার বৃদ্ধির জন্য এবং তাঁদের ব্রহ্মচর্য অনুশীলনের মাধ্যমে বিবাহের অর্থকে ক্ষুণ্ণ করার জন্য পবিত্রতাবাদীদের দোষারোপ করেছিল।
পবিত্রতাবাদীরা অর্থনৈতিকভাবে সফল ছিলেন; তাঁরা বেশ কয়েকটি বোর্ডিং হাউস এবং দুটি হোটেল পরিচালনা করেছিলেন, তাঁদের সম্পত্তি পরিচালনা করার জন্য হোল্ডিং কোম্পানি গঠন করেছিলেন এবং তাঁদের একাধিক ভোজন-কক্ষে খাবার সরবরাহ করার জন্য দুটি খামার পরিচালনা করেছিলেন। তাঁরা বেলটনে তাঁদের একটি বোর্ডিং হাউস থেকে প্রথম পাবলিক গ্রন্থাগার, ওম্যান'স ওয়েডনেসডে ক্লাব লাইব্রেরি শুরু করেছিলেন। 
১৮৯৯ সালে, সমগ্র জনগোষ্ঠী ওয়াশিংটন, ডিসিতে চলে যান, সেখানে তাঁরা বোর্ডিং হাউস এবং একটি হোটেল খোলেন এবং শহুরে নারীবাদী সংগঠনগুলিতে অংশগ্রহণ করেন। ১৯০৩ সালে, বাকি দশজন সদস্য ছিলেন যাঁরা গ্রামীণ মেরিল্যান্ডে একটি খামার কিনেছিলেন যাতে তাঁদের শহুরে ভোজন-কক্ষের জন্য খাবার সরবরাহ করা যায় এবং গ্রামীণ পরিবেশে নিজেদের জন্য একটি যাজকীয় আবাস পাওয়া যায়। ম্যাকহোয়ার্টার ১৯০৪ সালে মারা যান এবং ধীরে ধীরে জনগোষ্ঠীটির পতন শুরু হয়।
জনগোষ্ঠীর শেষ সদস্য ১৯৮৩ সালে ১০১ বছর বয়সে মারা যান।
৪০০ নর্থ পার্ল সেন্ট, বেল্টন, টেক্সাসের জর্জ এবং মার্থা ম্যাকহোয়ার্টার হাউস বেল কাউন্টি, টেক্সাসের ঐতিহাসিক স্থানগুলির তালিকার জাতীয় নিবন্ধনে রয়েছে৷ এই ঠিকানায়, পবিত্রতাবাদীদের জন্য উৎসর্গীকৃত একটি ঐতিহাসিক চিহ্ন রয়েছে। জ্যান বার্লিনার স্ট্যাটম্যান উইমেনস কমনওয়েলথকে মার্কিন যুক্তরাষ্ট্রের প্রথম নারী আশ্রয়কেন্দ্রগুলির মধ্যে একটি বলে মনে করেন।
লেসবিয়ান বিচ্ছিন্নতাবাদী সাময়িকী "অস্টিনডাইকে ("এছাড়া "অস্টিন ডাইক লেখা হয়)," প্রকাশিত হয় একটি সংক্ষিপ্ত নিবন্ধ, ১৯৭৯ সালে এবং তারপর ১৯৮০ সালে "সিস্টারস ইউনাইটেড-" এ পুনর্মুদ্রিত ওমেনস কমনওয়েলথকে লেসবিয়ান ভূমি আন্দোলনের অগ্রদূত হিসাবে বর্ণনা করে।</link> ১৯৭০ এবং ১৯৮০-এর দশকে উদ্ভূত আন্দোলনকে পবিত্রতাবাদীরা প্রভাবিত করেছিল কিনা তা স্পষ্ট নয়।
কুইন ওজা

কুইন ওজা (জন্ম ২৭ নভেম্বর ১৯৫০) হলেন একজন ভারতীয় রাজনীতিবিদ এবং ব্যবসায়ী মহিলা যিনি বর্তমানে ২০১৯ সাল থেকে গুয়াহাটি আসনের প্রতিনিধিত্বকারী লোকসভার সদস্য হিসাবে দায়িত্ব পালন করছেন। তিনি ১৯৯৬ থেকে ১৯৯৭ সাল পর্যন্ত গুয়াহাটি মিউনিসিপ্যাল কর্পোরেশনের মেয়র হিসেবেও দায়িত্ব পালন করেন।
প্যাট্রিসিয়া ভেরিয়ান

প্যাট্রিসিয়া ভ্যালেরিয়া ব্যানিস্টার (২১ নভেম্বর ১৯২৩ - ১৮ নভেম্বর ২০০৯) ছিলেন ঐতিহাসিক ও রোমান্টিক কথাসাহিত্যের লেখক। তিনি প্যাট্রিসিয়া ভেরিয়ান এবং গুইনেথ মুর নামে বই লিখেছিলেন।
ইংরেজিতে লেখা তার উপন্যাসগুলি ইতালীয় এবং জার্মান সহ বেশ কয়েকটি বিদেশী ভাষায় অনূদিত হয়েছে। তিনি জর্জিয়ান এবং রিজেন্সি সময়কালে তার ঐতিহাসিক উপন্যাসগুলির জন্য সবচেয়ে বেশি পরিচিত।
তার প্রথম বই "দ্য লর্ড অ্যান্ড দ্য জিপসি" ১৯৭৮ সালে প্রকাশিত হয়েছিল। ভেরিয়ান ছদ্মনামে প্রকাশিত ব্যানিস্টারের বইগুলি সমালোচকদের দ্বারা প্রশংসিত হয়েছে। "পাবলিশার্স উইকলি" তার কাজের প্রশংসা করেছেন।
গ্রন্থপঞ্জি
নিজ নামে লিখিত বই-
গুইনেথ মুর নামে লেখা বই:
আব্দুল আজিজ হাক্কানি

আবদুল আজিজ হাক্কানি অথবা আজিজ হাক্কানি ( জন্ম: ১৯৮৭/ ৮৯ ) হলেন আফগান মুজাহিদ এবং হাক্কানি নেটওয়ার্কের একজন বর্ষীয়ান নেতা, যিনি জালালউদ্দীন হাক্কানির পুত্র এবং সিরাজ উদ্দিন হাক্কানির ভাই। যদিও তার ভাই সিরাজ উদ্দীন হাক্কানি নেটওয়ার্কটির সামগ্রিক আমির হিসাবে কাজ করেন, তবে আবদুল আজিজ তার ডেপুটি এবং তার অপারেশনাল কমান্ডার হিসাবে কাজ করেছিলেন এবং তিনি সমস্ত বড় আক্রমণের পরিকল্পনার দায়িত্বে থেকেছিলেন। 
আব্দুল আজিজ হাক্কানি আফগানিস্তানে ১৯৮৭ থেকে ১৯৮৯ সালের মধ্যে জালালুদ্দিন হাক্কানি ও তার প্রথম স্ত্রীর পরিবারে জন্মগ্রহণ করেন। তাকে তালেবান সদস্যরা সম্মানসূচক "হাফিজ" বলে উল্লেখ করেন, যা ইঙ্গিত করে যে, তিনি সম্পূর্ণরূপে কোরান শরীফ মুখস্থ করেছেন। 
জালাল উদ্দীন হাক্কানির স্বাস্থ্যের অবনতি হওয়ার পর, তার ছেলে সিরাজউদ্দিন হাক্কানি হাক্কানি নেটওয়ার্কের সার্বিক নেতা হিসেবে অপারেশনের দায়িত্ব নেন। তখন জালালুদ্দিন হাক্কানির আরেক ছেলে বদরুদ্দিন ২০১২ সালে আমেরিকান ড্রোন হামলায় নিহত হওয়ার আগে অপারেশনাল কমান্ডার হিসেবে উক্ত সংগঠনটির উচ্চ পর্যায়ের ভূমিকা পালন করেন। বদরুদ্দিন হত্যার পর আব্দুল আজিজ হাক্কানি হাক্কানি নেটওয়ার্কের সব বড় হামলার দায়িত্ব গ্রহণ করেন। এছাড়া সামরিক সিদ্ধান্ত গ্রহণ ও লজিস্টিক প্রক্রিয়ায় আব্দুল আজিজ ব্যাপক জড়ান। এফডিডির লং ওয়ার জার্নাল অনুসারে, হাক্কানি নেটওয়ার্কে অপারেশনের প্রধান হিসাবে তিনি আল-কায়েদা, লস্কর-ই-তৈয়্যবা ও তেহরিকে তালেবান পাকিস্তানের সাথে দৃঢ় সম্পর্ক বজায় রেখেছেন। 
২০২১ সালের তালেবান আক্রমণ এবং দেশের উপর আফগান ইসলামিক আমিরাতের শাসন পুনরুদ্ধারের পর তিনি আনুষ্ঠানিকভাবেই সিরাজ উদ্দিন হাক্কানির ডেপুটি পদে নিযুক্ত হন। 
যদিও হাক্কানি নেটওয়ার্ককে ২০১২ সালের সেপ্টেম্বর থেকে মার্কিন যুক্তরাষ্ট্রও একটি বিদেশী জিহাদি সংস্থা হিসাবে অনুমোদিত করেছিলো, তবে আব্দুল আজিজ হাক্কানিকে শুধুমাত্র ২০১৫ সালের ২৫শে আগস্ট থেকে বিশেষভাবে মনোনীত একজন বৈশ্বিক সন্ত্রাসী হিসাবে অনুমোদন দেওয়া হয়, যার তথ্যের জন্য $৫ মিলিয়ন পর্যন্ত পুরস্কার ঘোষণা করা হয়েছিল। এই পদক্ষেপটি তালেবান দ্বারা নিন্দা করা হয়েছিল, যারা আব্দুল আজিজকে কেবলমাত্র "ইসলামি আমিরাতের নিম্ন-পদস্থ মুজাহিদ" হিসাবে বর্ণনা করেছিল, যেখানে বলা হয়েছিল যে, নিষেধাজ্ঞাগুলি অকার্যকর হবে।
ধরণীধর দাস

ধরণীধর দাস (জন্ম এপ্রিল ১৯১৯) একজন ভারতীয় রাজনীতিবিদ ছিলেন। তিনি ভারতীয় জাতীয় কংগ্রেসের সদস্য হিসেবে আসামের মঙ্গলদৈ নির্বাচনী এলাকা থেকে ভারতীয় সংসদের নিম্নকক্ষ লোকসভায় নির্বাচিত হন।
প্যাট্রিসিয়া রায়ান (লেখক)

প্যাট্রিসিয়া বারফোর্ড রায়ান (জন্ম ৯ আগস্ট, ১৯৫৪, লাস ক্রুসেস, নিউ মেক্সিকো, মার্কিন যুক্তরাষ্ট্র) হলেন একজন আমেরিকান লেখক। তিনি প্যাট্রিসিয়া রায়ান নামে রোম্যান্স উপন্যাস এবং পিবি রায়ান নামে রহস্য উপন্যাস লেখেন। তিনি রোমান্স লেখক পামেলা বারফোর্ডের যমজ বোন।
তিনি ১৯৯৪ সালে "সংক্ষিপ্ত সমসাময়িক সিরিজ" বিভাগে গোল্ডেন হার্ট পুরস্কার জিতেছিলেন। 
প্যাট্রিসিয়া বারফোর্ড এবং তার যমজ পামেলা বারফোর্ড ৯ আগস্ট ১৯৫৪ সালে লাস ক্রুসেস, নিউ মেক্সিকো, মার্কিন যুক্তরাষ্ট্রে জন্মগ্রহণ করেন। প্যাট্রিসিয়া পূর্বে নিউ ইয়র্ক সিটি এবং রচেস্টার, এনওয়াই-এর প্রকাশনা শিল্পে বিপণন ব্যবস্থাপক এবং সম্পাদক হিসাবে কাজ করেছেন। তিনি তার স্বামী রিচার্ডের সাথে টেক্সাসের অস্টিনে থাকেন। মরগান এবং লেই নামক তাদের দুটি কন্যা রয়েছে।
প্যাট্রিসিয়া রায়ান হিসাবে, তিনি সমসাময়িক এবং ঐতিহাসিক সতেরোটি রোম্যান্স লিখেছেন। এই নামে তিনি ১৯৯৪ সালে "সংক্ষিপ্ত সমসাময়িক সিরিজ" বিভাগে একটি গোল্ডেন হার্ট পুরস্কার এবং দুটি "রোমান্টিক টাইমস" রিভিউয়ার্স চয়েস অ্যাওয়ার্ড জিতেছিলেন। তার বই "সিল্কেন থ্রেডস" ২০০০ সালের "বেস্ট লং হিস্টোরিক্যাল রোম্যান্স" এর জন্য আমেরিকার রোমান্স লেখকদের শীর্ষ পুরস্কার RITA জিতেছে।
জ্যানেট মিলস

জ্যানেট ট্র্যাফটন মিলস হলেন একজন আমেরিকান রাজনীতিবিদ এবং আইনজীবী যিনি জানুয়ারী ২০১৯ সাল থেকে মেইনের ৭৫ তম গভর্নর হিসাবে দায়িত্ব পালন করছেন। তিনি এর আগে দুইবার মেইন এর অ্যাটর্নি জেনারেল হিসেবে দায়িত্ব পালন করেছেন।
১০ জুলাই, ২০১৭-এ, মিলস ঘোষণা করেন যে তিনি ২০১৮ সালে মেইনের গভর্নরের জন্য গণতান্ত্রিক মনোনয়ন চাইবেন প্রাথমিকের বেশ কয়েকটি প্রার্থীর মধ্যে একজন হিসেবে তিনি জুনে মনোনয়ন জিতেছিলেন। র‌্যাঙ্ক-চয়েস ভোটের চার রাউন্ডের পরে তিনি ৫৪% ভোট পেয়েছিলেন এবং তার নিকটতম প্রতিদ্বন্দ্বীর ৪৬%। 
সাধারণ নির্বাচনে, মিলস রিপাবলিকান মনোনীত প্রার্থী শন মুডি, স্বতন্ত্র হিসেবে মেইন রাজ্যের কোষাধ্যক্ষ টেরি হেইস এবং স্বতন্ত্র হিসেবে ব্যবসায়ী অ্যালান ক্যারনের মুখোমুখি হন। মেইন এবং "বোস্টন গ্লোবের" প্রতিটি প্রধান সংবাদপত্র দ্বারা সমর্থিত হয়ে মিলস মোট ভোটের ৫০.৯% ভোট পেয়ে নির্বাচিত হন। তিনি মেইনের প্রথম মহিলা গভর্নর হয়েছিলেন। তিনি .৩,২০,০০০ ভোট পেয়েছেন, যা রাজ্যের ইতিহাসে যেকোনো গভর্নরের চেয়ে বেশি। 
মিলসের প্রচারাভিযানটি একটি ডেমোক্র্যাটিক সুপার পিএসি থেকে আংশিকভাবে সহায়তা লাভ করেছিল যা সোশ্যাল মিডিয়ায় তরুণ ভোটারদের আকৃষ্ট করার জন্য মেইন-থিমযুক্ত বিজ্ঞাপনগুলিকে অর্থায়ন করেছিল। 
মিলস ২০২২ সালে পুনঃনির্বাচনের জন্য লড়েছিলেন সাধারণ নির্বাচনে তিনি রিপাবলিকান মনোনীত প্রার্থী, প্রাক্তন গভর্নর পল লেপেজকে পরাজিত করে দ্বিতীয় মেয়াদে নির্বাচিত হন। তিনি ৩৭৩,০০০ এর বেশি ভোট পেয়েছেন, যা মিলসের ইতিহাসে সবচেয়ে বেশি ভোট পাওয়ার রেকর্ড ভেঙে দিয়েছে।
১৯৮৫ সালে মিলস রিয়েল এস্টেট ডেভেলপার স্ট্যানলি কুকলিনস্কিকে বিয়ে করেন। মিলসের পাঁচটি সৎ কন্যা কছে। কুকলিনস্কি ২৪ সেপ্টেম্বর, ২০১৪-এ স্ট্রোকের প্রভাবে মারা যান তিনি পিটার মিলস (একজন প্রাক্তন রিপাবলিকান স্টেট সিনেটর এবং ২০০৬ এবং ২০১০ সালে গবারনেটর প্রার্থী), ডোরা অ্যান মিলস (প্রাক্তন জনস্বাস্থ্য পরিচালক এবং মেইন সেন্টার ফর ডিজিজ কন্ট্রোলের পরিচালক), এবং পল মিলসের বোন।
খলিল হাক্কানি

খলিলুর রহমান হাক্কানি বা খলিল হাক্কানি ( (১ জানুয়ারি ১৯৬৬ -১১ ডিসেম্বর ২০২৪) হলেন একজন আফগান শরণার্থী মন্ত্রী, হক্কানি নেটওয়ার্কের একজন বিশিষ্ট নেতা এবং আফগান মুজাহিদ ও হাক্কানি নেটওয়ার্কের প্রতিষ্ঠাতা জালালুদ্দীন হাক্কানির ভাই ও সিরাজ উদ্দীন হাক্কানির চাচা।
আফগান যুদ্ধের সময় তালেবানের জন্য আন্তর্জাতিক তহবিল সংগ্রহে তিনি নিযুক্ত ছিলেন এবং গোটা যুদ্ধেই তিনি আফগানিস্তানে তালেবানের অভিযানকে সমর্থন করেছিলেন। ২০০২ সালে, খলিল আফগানিস্তানের পাকতিয়া প্রদেশে আল কায়েদাকে শক্তিশালী করার জন্য তার দায়িত্বে থাকা লোকদের মোতায়েন করেন। ২০০৯ সালে তিনি হাক্কানি নেটওয়ার্ক ও তালেবান দ্বারা বন্দী শত্রু বন্দীদের আটকে সহায়তা করেছিল। ২০১০ সালে, তিনি আফগানিস্তানের লগার প্রদেশে তালেবানকে অর্থায়ন করেন। হাক্কানি নিজের ভাগ্নে ও হাক্কানি নেটওয়ার্কের নেতা সিরাজউদ্দিন হাক্কানির দ্বারা প্রদত্ত সামরিক আদেশগুলি পালন করতেন, যিনি এক্সিকিউটিভ অর্ডার "১৩২২৪" এর অধীনে মার্চ, ২০০৮ সালে মার্কিনদের কাছে সন্ত্রাসী মনোনীত হয়েছিলেন। ২০১১ খ্রিস্টাব্দের ৯ই ফেব্রুয়ারী এক্সিকিউটিভ অর্ডার "১৩২২৫" এর অধীনে আমেরিকার ট্রেজারি ডিপার্টমেন্ট তাকে বিশেষভাবে মনোনীত বৈশ্বিক সন্ত্রাসী হিসেবে মনোনীত করে এবং তাদের মোস্ট ওয়ান্টেড সন্ত্রাসী হিসেবে তার জন্য ৫ মিলিয়ন মার্কিন ডলার পুরস্কারের প্রস্তাব দিয়েছিল। তিনি একজন "হাজি" উপাধিসহ তালিকাভুক্ত হন এবং পাকিস্তানের পেশোয়ার, মিরাম শাহ, উত্তর ওয়াজিরিস্তান এজেন্সি ও আফগানিস্তানের পাকতিয়ার ঠিকানা দিয়েছেন; যদিও তার জন্ম তারিখ বিভিন্নভাবে দেওয়া হয়, যা ১৯৫৮ থেকে ১৯৬৬ সালের মধ্যে হতে পারে বলে অনুমান করা হয়েছে। 
২০১১ সালের ৯ ফেব্রুয়ারী জাতিসংঘ রেজোলিউশন ১৯০৪ ( ২০০৯ ) এর অনুচ্ছেদ ২ অনুসারে, খলিলকে ১৯৮৮ সালের নিষেধাজ্ঞার তালিকায় (TAi.150) যোগ করা হয়েছিল আল-কায়েদা, ওসামা বিন লাদেন বা তালেবানের সাথে "অংশগ্রহণ করার জন্য"।
হাক্কানি নেটওয়ার্ক প্রতিষ্ঠা করেছিলেন খলিলের ভাই জালালউদ্দিন হাক্কানি। ১৯৯০-এর দশকের মাঝামাঝি সময়ে তারা মোল্লা মোহাম্মদ ওমরের তালেবান শাসনে যোগ দেয়। জাতিসংঘ স্থির করে যে, তিনি তালেবান এবং হাক্কানি নেটওয়ার্কের হয়ে তহবিল সংগ্রহ করার কার্যকলাপে জড়িত এবং আর্থিক সহায়তাকারীদের পেতে আন্তর্জাতিক ভ্রমণ পরিচালনা করেন। ২০০৯ সালের সেপ্টেম্বর পর্যন্ত, হাক্কানি পারস্য উপসাগরের আরব রাষ্ট্র এবং দক্ষিণ এশিয়া ও পূর্ব এশিয়ার উৎস থেকে আর্থিক সহায়তা পেয়েছিলেন। এছাড়াও তিনি আল-কায়েদার পক্ষে কাজ করেন; আফগানিস্তানের পাকতিয়া প্রদেশে আল-কায়েদার উপাদানগুলিতে শক্তিবৃদ্ধি মোতায়েনসহ তাদের সামরিক অভিযানের সাথে যুক্ত ছিলেন।
২০২১ সালের আগস্ট মাসে কাবুল পতনের পর তাকে ক্ষমতার হস্তান্তরের সময় কাবুলের নিরাপত্তার দায়িত্ব দেওয়া হয়েছিল।
২০২১ সালের ৭ ই সেপ্টেম্বর খলিল আফগানিস্তানের পুনঃপ্রতিষ্ঠিত ইসলামি আমিরাতের শরণার্থী মন্ত্রী হিসাবে নিযুক্ত হন।
লোইস গ্যালগে রেকিট

লোইস গ্যালগে রেকিট হলেন একজন আমেরিকান নারীবাদী। তিনি তিন দশকেরও বেশি সময় ধরে মেইনের পোর্টল্যান্ডে ফ্যামিলি ক্রাইসিস সার্ভিসেসের নির্বাহী পরিচালক হিসেবে দায়িত্ব পালন করেছেন।
২০১৫ সাল থেকে তার মৃত্যুর আগে পর্যন্ত, তিনি ডেমোক্র্যাটিক পার্টির সদস্য হিসাবে মেইন হাউস অফ রিপ্রেজেন্টেটিভসে কাজ করেছেন।
১৯৮৪ থেকে ১৯৮৭ সাল পর্যন্ত তিনি ওয়াশিংটন ডিসিতে ন্যাশনাল অর্গানাইজেশন ফর উইমেন (এনওডাব্লিউ) এর নির্বাহী ভাইস প্রেসিডেন্ট হিসেবে দায়িত্ব পালন করেছেন। তিনি হিউম্যান রাইটস ক্যাম্পেইন ফাণ্ড, মেইন কোয়ালিশন ফর হিউম্যান রাইটস, মেইন উইমেনস লবি এবং এনওডাব্লিউ-এর সহ-প্রতিষ্ঠাতা ছিলেন। তিনি ১৯৯৮ সালে মেইন উইমেন'স হল অফ ফেমে অন্তর্ভুক্ত হন।
রেকিট বোস্টন বিশ্ববিদ্যালয় থেকে স্নাতক হওয়ার পর পোর্টল্যান্ড, মেইনে চলে আসেন। তিনি সাউদার্ন মেইন টেকনিক্যাল কলেজে সামুদ্রিক জীববিজ্ঞানের খণ্ডকালীন প্রশিক্ষক হিসেবে তার প্রথম চাকরি নেন। ১৯৭০ থেকে ১৯৭৯ সাল পর্যন্ত, তিনি পোর্টল্যান্ড ওয়াইডব্লিউসিএ- তে সাঁতারের নির্দেশক ছিলেন।
রেকিট পোর্টল্যান্ড মেইনে ফ্যামিলি ক্রাইসিস শেল্টার প্রতিষ্ঠা করতে সাহায্য করেছিলেন, যেটিকে ১৯৭৭ সালে ফ্যামিলি ক্রাইসিস সার্ভিস হিসেবে আনুষ্ঠানিকভাবে রূপ দেওয়া হয়েছিল। ২০১৮ সালে, সংস্থাটির নামকরণ করা হয়েছিল থ্রু দ্য ডোরস। তিনি ১৯৭৯ থেকে ১৯৮৪ সাল পর্যন্ত ফ্যামিলি ক্রাইসিস সার্ভিসেসের নির্বাহী পরিচালক হিসেবে দায়িত্ব পালন করেন। ১৯৮৪ সালে, তিনি ন্যাশনাল অর্গানাইজেশন ফর উইমেনের নির্বাহী ভাইস প্রেসিডেন্ট হিসাবে ওয়াশিংটন ডিসিতে চলে যান। এই পদটিতে তিনি ১৯৮৭ সাল পর্যন্ত অধিষ্ঠিত ছিলেন। ১৯৮৭ থেকে ১৯৮৯ সাল পর্যন্ত, তিনি হিউম্যান রাইটস ক্যাম্পেইন ফাণ্ডের ডেপুটি ডিরেক্টর ছিলেন। এটি একটি রাজনৈতিক অ্যাকশন কমিটি যা তিনি ১৯৮০ সালে সহ-প্রতিষ্ঠা করেছিলেন।
১৯৯০ সালে, তিনি পোর্টল্যান্ডে ফিরে আসেন এবং ফ্যামিলি ক্রাইসিস সার্ভিসেসের নির্বাহী পরিচালক পদে পুনরায় কাজ শুরু করেন। ২০১০ সাল নাগাদ তিনি ৩০ জন কর্মী সদস্য, তিনটি আউটরিচ অফিস এবং একটি বিধ্বস্ত মহিলাদের আশ্রয় সহ $১.৮ মিলিয়ন বাজেটের তত্ত্বাবধান করছিলেন। তিনি গার্হস্থ্য নির্যাতনের শিকার ব্যক্তিদের সুরক্ষার জন্য আইনি সংস্কারের জন্য লবিং করেছিলেন, যার ফলে "স্টকিং-বিরোধী আইন, একটি গার্হস্থ্য সহিংসতা হত্যাকাণ্ড পর্যালোচনা প্যানেল, এবং অপব্যবহারের জন্য বন্দুক নিয়ন্ত্রণ ব্যবস্থা" পাস হয়। তিনি প্রায়ই মহিলাদের অধিকার সমর্থনে সম্মেলনে এবং প্যানেলে বক্তৃতা করেন। তাঁর বক্তব্য প্রায়ই গার্হস্থ্য সহিংসতা এবং হত্যার বিষয়ে সংবাদপত্রের প্রতিবেদনে উদ্ধৃত করা হত, এবং তিনি গার্হস্থ্য সহিংসতার শিকারদের জন্য স্মরণসভার আয়োজন করেছিলেন। তিনি ২০১৫ সালের অক্টোবরে নির্বাহী পরিচালক পদ থেকে অবসর গ্রহণ করেন।
নিজাম উদ্দিন আজমী

নিজাম উদ্দীন আজমী ( উর্দু ও আরবি: نظام الدین اعظمی‎‎; নভেম্বর, ১৯১০–২৬ ফেব্রুয়ারি, ২০০০) হলেন একজন ইসলামি পন্ডিত ও মুফতি, যিনি দারুল উলূম দেওবন্দের দ্বাদশ ও শেষ গ্র্যান্ড মুফতি হিসাবে দায়িত্ব পালন করেছিলেন। তিনি ইসলামী আইনশাস্ত্রে ব্যাপক অবদান রেখেছিলেন এবং তাঁর অন্যতম কাজ ছিল "মুনতাখাবাত-ই-নিজাম আল-ফাতাওয়া", যা দেওবন্দে অবস্থানকালে তিনি নিজের নির্বাচিত ফতোয়াগুলির একটি সংগ্রহ হিসেবে রচনা করেছিলেন।
নিজাম উদ্দিন আজমীর জন্ম ১৯১০ সালে আজমগড় জেলার উন্দ্রায়। তিনি প্রসিদ্ধ পণ্ডিতদের একটি বংশে জন্মগ্রহণ করেছিলেন এবং ছোট বেলা থেকেই ধর্মীয় শিক্ষার প্রতি তার প্রবল ঝোঁক ছিল। আজমীর পিতা মুহাম্মদ রফি একজন জমিদার ছিলেন এবং আধুনিক শিক্ষা গ্রহণের প্রাথমিক উৎসাহ সত্ত্বেও তিনি ধর্মীয় জ্ঞান অর্জন করার ইচ্ছা প্রকাশ করেন। আজমগড়ের মুবারকপুরে "ইহইয়াউল উলুম মাদ্রাসায়" তিনি নিজের পড়াশোনা শুরু করেছিলেন এবং সেখানে তিনি শাহ ওয়াসিউল্লাহসহ অনেক বিখ্যাত শিক্ষকের কাছ থেকে শেখার সুযোগ পেয়েছিলেন। প্রাথমিক শিক্ষা সমাপ্ত করার পর নিজাম উদ্দিন বিহার শরীফের মাদ্রাসায়ে আজিজিয়া এবং তারপর দিল্লির মাদ্রাসায়ে আলিয়া ফতেহপুরীতে পড়াশোনা চালিয়ে যান। অবশেষে তিনি দারুল উলূম দেওবন্দে যোগদান করেন, যেখানে তিনি ১৯৩৩ সালে দাওরা-ই-হাদীস সমাপ্ত করেন। সেখানে তার শিক্ষকদের মধ্যে ছিলেন শুকরুল্লাহ মুবারকপুরী, হুসাইন আহমেদ মাদানী, আসগর হুসাইন দেওবন্দী, ইজাজ আলী আমরোহী, মুহাম্মদ ইব্রাহিম বালিয়াবী ও মুহাম্মদ শফি দেওবন্দী। 
শিক্ষা সমাপ্ত করার পর নিজাম উদ্দিন আজমী বিভিন্ন মাদ্রাসায় শিক্ষকতা করেন। তিনি যতীনপুরের মাদ্রাসা জামিউল উলূম আজমগড়ে পাঁচ বছর শিক্ষক হিসেবে দায়িত্ব পালন করেন। এরপর তিন বছর গোরখপুরের মাদ্রাসায়ে জামিউল উলূম ধামালে শিক্ষকতা করেন। এর পরে তিনি নিজের আধ্যাত্মিক পথ প্রদর্শক শাহ ওয়াসিউল্লাহর সুপারিশে দারুল উলূম মউ-য়ে যান এবং সেখানে দীর্ঘ পঁচিশ বছর শিক্ষকতা ও ফতোয়ার (আইনি মতামত) কাজ করেন।
১৯৬৫ খ্রিস্টাব্দে নিজাম উদ্দিন দারুল উলূম দেওবন্দে একজন মুফতি ( ফতোয়া জারি করার যোগ্য একজন পণ্ডিত ) হিসাবে যোগ দেন এবং ২০০০ সালের ২৬ শে ফেব্রুয়ারিতে মৃত্যুর আগ পর্যন্ত সেখান দায়িত্ব পালন করেন। তিনি কিয়াস (সাদৃশ্য যুক্তি) এবং ইজতিহাদের (স্বাধীন আইনী যুক্তি) মাধ্যমে সমসাময়িক সমস্যাগুলি সমাধান করেন এবং ইসলামী নীতি প্রয়োগে দক্ষতার জন্য বেশ পরিচিত ছিলেন। তার ছাত্রের মধ্যে আব্দুল হক আজমি, মুজাহিদুল ইসলাম কাসেমি, নিজামুদ্দিন আসির আদ্রাভি ও মুফতি খালিদ সাইফুল্লাহ রহমানি উল্লেখযোগ্য ছিলেন। 
সমসাময়িক বিভিন্ন ইসলামি বিষয়াবলীতে তিনি প্রায় ৭৫,০০০ প্রশ্নের উত্তর লিখে ১২৫টি বিশাল রেজিস্টার খাতা সংরক্ষিত করেন। এটি একটি ভিন্ন রকমের সম্পাদনা ছিল, যা এসব বিষয়ে সবচেয়ে উল্লেখযোগ্য ফতোয়া সংকলনের জন্য নিবেদিত কাজ ছিল। তাঁর সবচে' উল্লেখযোগ্য কাজ হল "মুনতাখাবাত-ই-নিজাম আল-ফাতাওয়া" সংকলন, যা দারুল উলূম দেওবন্দে অবস্থানকালে তিনি লিখেছিলেন এমন ফতোয়াগুলির একটি নির্বাচিত ফতোয়া-সম্ভার এবং এটির প্রকাশনা তদারকি করেছেন মুজাহিদুল ইসলাম কাসেমী। দিল্লির ইসলামিক ফিকহ একাডেমি কর্তৃক তার নতুন দুইটি ফতোয়া খণ্ড প্রকাশিত হয়েছিল এবং পরে 'ইসলামিক ফিকহ একাডেমি প্রকাশনা' তিনটি খণ্ডে একটি বর্ধিত সংস্করণ প্রকাশ করেন। তিনি আব্দুল হক দেহলভির "ফাতহুল-রাহমান ফি ইসবাত মাজহাবুল নু'মান" বইটি সম্পাদনা ও প্রকাশ করেন। এছাড়াও আজমী হাদিস, ফিকাহ এবং অন্যান্য বিষয়ের উপর বেশ কিছু রচনা লিখেছেন, যার মধ্যে আকসামুল আহাদিস, ওসূলুল হাদিস, আসান ইলমুস-সরফ, আসান ইলমুন-নাহু, সিরাজুল ওয়ারিসিন শারহে সিরাজী, মাজায়া ইমাম আজম প্রমুখ।
সুমেধা

বৌদ্ধ গ্রন্থে, সুমেধা হল গৌতম বুদ্ধের পূর্ববর্তী জীবন যেখানে তিনি বুদ্ধ হওয়ার জন্য নিজের অভিপ্রায় ঘোষণা করেন। বৌদ্ধ ধর্মগ্রন্থগুলি বর্ণনা করে যে যখন গৌতম বুদ্ধ সাধারণ মানুষ ছিলেন এটি সে সময়ের। ঐতিহ্য থেকে জানা যায় সুমেধার জীবন হল আধ্যাত্মিক যাত্রার সূচনা, যা তাকে শেষ জীবনে বুদ্ধত্ব অর্জনের দিকে পরিচালিত করেছিল, এটি এমন একটি যাত্রা যা বহু জীবনকাল ধরে চলে। ব্রাহ্মণ পরিবারে জন্ম নেওয়া সুমেধা পাহাড়ে তপস্বী হয়ে বসবাস শুরু করেন। একদিন তিনি দীপঙ্কর বুদ্ধের সাথে দেখা করেন এবং তার নিজের শরীরের উপর হাঁটার জন্য প্রস্তাব করেন। এই বলিদানের সময়, তিনি একটি ব্রত করেন যে তিনিও ভবিষ্যতে একজন বুদ্ধ হবেন, যা দীপঙ্কর একটি ভবিষ্যদ্বাণীর মাধ্যমে নিশ্চিত করেছেন।
সুমেধা এবং দীপঙ্কর বুদ্ধের মধ্যে মুখোমুখি হওয়া প্রাচীনতম বৌদ্ধ কাহিনী "বোধিসত্তার" পথের সাথে সম্পর্কিত। গল্পটিকে এই আদর্শের থেরবাদিন ব্যাখ্যা হিসাবে বর্ণনা করা হয়েছে। এটি বুদ্ধের পূর্ববর্তী জীবনের সবচেয়ে বিস্তারিত গল্প এবং বৌদ্ধ শিল্পের সবচেয়ে জনপ্রিয় গল্পগুলির মধ্যে একটি। এটি অনেক থেরবাদিন মন্দিরে বর্ণিত হয়েছে এবং অন্তত অগণিত বৌদ্ধ রচনায় এর প্রতি ইঙ্গিত করা হয়েছে। সুমেধার গল্প প্রায়ই থেরবাদ বৌদ্ধরা নিঃস্বার্থ সেবার উদাহরণ হিসেবে উত্থাপন করেছে।
থেরবাদ ঐতিহ্যে, গল্পটিকে সাধারণত বুদ্ধের আধ্যাত্মিক পথের সূচনা হিসাবে বিবেচনা করা হয় এবং বুদ্ধের জীবন সম্পর্কে বেশিরভাগ ঐতিহ্যগত বিবরণের প্রথম অংশে অন্তর্ভুক্ত করা হয়। তথ্যের এই সংগঠনের মডেল ছিল "বুদ্ধবংশ" এবং "নিদানকথা", যা "জাতকদের" ভাষ্যের অংশ। সুমেধার গল্পটি গৌতম বুদ্ধ এবং পূর্বসূরিদের একটি বংশের মধ্যে একটি সম্পর্ক স্থাপন করার চেষ্টা করে, এইভাবে বুদ্ধের বার্তাকে বৈধতা দেয় এবং একটি "প্রাক-জ্ঞানপ্রাপ্তি প্রশিক্ষণ" বর্ণনা করে। কিভাবে একজন ভারতীয় রাজা তার পূর্বসূরি দ্বারা অভিষিক্ত হন, এটি তার সাথে তুলনীয়। তাই এটি ভারতীয় বিশ্বাসের সাথে সঙ্গতিপূর্ণ। প্রকৃতপক্ষে, মধ্যযুগীয় পালি দীপঙ্করের ভবিষ্যদ্বাণীকে "একটি মহান পবিত্রতা" বলে অভিহিত করা হয়েছে।
গল্পটি বুদ্ধের পূর্ববর্তী জীবন সম্পর্কে দীর্ঘতম এবং সবচেয়ে বিস্তারিত বিবরণ এবং এই ধরনের অন্যান্য বিবরণের মডেল হিসেবে কাজ করে। এটি একজন "বোধিসত্ত্বের" পথ সম্পর্কে প্রাচীনতম পরিচিত বৌদ্ধ গল্প। পণ্ডিত জুয়ান ঝাং যুক্তি দেন যে একোত্তারা "আগম" এবং "জাতক নিদানে" সুমেধা সম্পর্কে বিবরণগুলি পরবর্তী মহাযান পুরাণ এবং "বোধিসত্ত্ব" অবলোকিতেশ্বরের মূর্তিতত্ত্বের জন্য একটি নমুনা তৈরি করতে পারে, যা খ্রিস্টীয় পঞ্চম শতাব্দী থেকে বিকাশ লাভ করেছিল। বৌদ্ধ অধ্যয়নের পণ্ডিত হিকাতা রিয়ুশো এবং শিজুতানি মাসাও সুমেধার গল্পটিকে "আদিম মহাযান"-এর অংশ বলে বিশ্বাস করেন, যা মহাযান বৌদ্ধধর্মের বিকাশের প্রাথমিক স্তর। কিন্তু প্রত্নতাত্ত্বিক রি জুহিউং বিশ্বাস করেন যে এই প্রমাণ এখনও নিশ্চিত করে দেয়া সম্ভব নয়।
হাবিবুর রহমান (নৃত্য পরিচালক)

হাবিবুর রহমান একজন বাংলাদেশী চলচ্চিত্র নৃত্য পরিচালক এবং নৃত্য পরিকল্পনাকারী। তিনি ৪৪তম জাতীয় চলচ্চিত্র পুরস্কার ২০১৯ সালে মনের মতো মানুষ পাইলাম না চলচ্চিত্র জন্য শ্রেষ্ঠ নৃত্য পরিচালক বিভাগে জাতীয় চলচ্চিত্র পুরস্কার পান।
তিনি ২০১৯ সালে প্রথমবারের মতো নির্মাণ করেন ওয়েব চলচ্চিত্র ‘মাফিয়া গ্যাং’।
২০১৬ সালে শ্রেষ্ঠ নৃত্য পরিচালক বিভাগে ‌"নিয়তি" চলচ্চিত্রের জন্য নাম ঘোষণা করা হয়। কিন্তু তিনি তা প্রত্যাখান করেন।